stanford-oval/wikipedia huggingface dataset:
מחלף משמר הגבול

| --- | --- |

מחלף משמר הגבול, פברואר 2022
 תאריך הקמה:  19 בפברואר 2022
 מיקום:  ברקאי, חריש
 כבישים במחלף:    כביש 65   כביש 574
 אתרים סמוכים:  מחלף עירון, תחנת הרכבת חריש (בעתיד)
 קואורדינטות:  32°28′40″N 35°00′57″E﻿ / ﻿32.477763°N 35.015844°E﻿ / 32.477763; 35.015844
 
  (למפת הכרמל מוגדלת) מחלף משמר הגבול (למפת הכרמל רגילה) מחלף משמר הגבול (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף משמר הגבול (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף משמר הגבול 
 
מחלף משמר הגבול הוא מחלף שנמצא סמוך לעיר חריש וקיבוץ ברקאי. המחלף החליף את צומת משמר הגבול שחיבר בין כביש 65 לכביש 574.
עלות הקמת המחלף הסתכמה ב-600 מיליון שקלים, המחלף מצטרף לשורה של פתרונות תחבורתיים שיוקמו על מנת להקל על עומס התנועה ביישוב, מלבד מחלף משמר הגבול יוקם מחלף חריש, שיחבר את שכונות דרום חריש לכביש 6, תבנה תחנת הרכבת חריש, יורחב כביש 611 ויוקמו מספר מסופי אוטובוסים ברחבי היישוב.
היסטוריה

עוד ב־2016 פורסמה תוכנית של משרד התחבורה בה פורטו הפרויקטים העתידים להיבנות בישראל בשנים הקרובות, בהם היו הקמתם של מחלף משמר הגבול, מחלף בני ברית, מחלף ציפורי, מחלף יפתחאל, שיוקם כהכנה להקמת הרכבת הקלה בין חיפה לנצרת, סלילת כביש 200, כביש 16 וכביש 423 ועוד.
ביולי 2018 אושרה התוכנית להקמת המחלף, יחד עם מחלפים וכבישים חדשים נוספים באזור השרון.
בספטמבר 2018 החלו העבודות המקדימות להקמת המחלף שיוקם לאחר שצומת חריש יועתק כ־30-40 מטרים מערבה.
פחות מחודש לאחר תחילת העבודות להקמת המחלף התגלתה עיר עתיקה בת כ־5,000 שנים בחפירות שבוצעו מטעם רשות העתיקות. שטח העיר בשיאה היה כ־650 דונמים והתגוררו בה כ־6,000 בני אדם.
במאי 2019 פורסם כי הסתיים שלב העבודות המקדימות והחל שלב בו הקבלן של המחלף (חברת סולל בונה) תחל בעבודות על הקמת המחלף עצמו, יחלו ההרמות של הנציבים, יונחו הפלטות של הגשר ויסלל הכביש שימש את המחלף.
בלילה שבין 18–19 בפברואר 2022 נפתח המחלף לתנועה.
מלבד הקמת הפרויקט יבוצעו עבודות נוספות באזור המחלף בהם בין היתר הסטה של נחל עירון וכן מתן אפשרות להוספת פרויקטים נוספים באזור המחלף בהם סלילת נתיב תחבורה ציבורית בכביש 65 וכן כבישי גישה לפארק התעשייה עירון שעתיד להיבנות בסמוך למחלף.
הערות שוליים

↑  עופר פטרסבורג, התוכנית של משרד התחבורה לשיפור תשתיות הכבישים, באתר ynet, 21 באוגוסט 2016
↑  שירלי שני, חריש: החלה הקמת המחלף החדש שיחבר את העיר לכביש 6, באתר כלכליסט, 23 ביולי 2018
↑  עדן אורן, הצצה ראשונה לתכנון המחלף החדש על כביש 65 שצפוי להיפתח בשנת 2021, באתר חריש סיטי, ‏7 באוקטובר 2018
↑  יורי ילון, "ניו יורק בת 5,000 שנה" נחשפה בשרון, באתר ישראל היום, 6 באוקטובר 2019
↑  לידור שקד, עדכון מהשטח: כך נראות העבודות להקמת המחלף החדש, באתר חריש24, ‏16 במאי 2019
↑  אודי עציון, נתיבי ישראל תפתח לתנועה את מחלף משמר הגבול סמוך לחריש, באתר ynet, 18 בפברואר 2022
↑  פרויקט הקמת מחלף חריש נכנס לשלב הביצוע, באתר עיריית חריש, ‏3 במרץ 2020
| 0 | 1 | 2 |
| --- | --- | --- |
| הקודם: צומת פרדס חנה-כרכור | מחלפים וצמתים בכביש 65 | הבא: מחלף עירון |
מרבי-רגל

| מרבי-רגל |
| --- | --- |

מיון מדעי
על־ממלכה:: אאוקריוטים
ממלכה:: בעלי חיים
מערכה:: פרוקי-רגליים
תת־מערכה:: מרבי-רגל
שם מדעי
 Myriapoda ‏לטריי, 1802
מַרְבֵּי-רֶגֶל (שם מדעי: Myriapoda) היא תת-מערכה במערכת פרוקי-רגליים הכוללת את רבי-הרגליים, נדלים ואחרים. הקבוצה כולל כ-13,000 מינים, כולם יצורי יבשה וניתנים לזיהוי בקלות, על פי מספר הרגליים הרב, שמספרם יכול לנוע בין פחות מעשרה ועד 750 אצל המין Illacme plenipes.
מאובני מרבי-רגל ניתן למצוא כבר מעידן הסילור למרות שעדויות מלקולריות מצביעות על כך שכנראה התפתחו עוד מתור הקמבריון. הסוג ארתרופלאורה ששייך לתת-מערכה נחשב לפרוק הרגליים היבשתי הגדול ביותר שהלך על פני האדמה.
מיון מחלקות

מחלקת הנדלים (Chilopoda)
מחלקת רבי-הרגליים (Diplopoda)
מחלקת Pauropoda
מחלקת Symphyla
מסעדת הפיל

| --- | --- |

פסלי הפילים בחצר מסעדה
 מידע כללי
 סוג:  מסעדה 
 מיקום:  תל אביב-יפו 
 מדינה:  ישראל 
 קואורדינטות:  32°07′21″N 34°49′27″E﻿ / ﻿32.1225°N 34.824166666667°E﻿ / 32.1225; 34.824166666667
  מפת מיקום  מפה דינמית   (למפת גוש דן מוגדלת) מסעדת הפיל(למפת גוש דן רגילה) מסעדת הפיל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסעדת הפיל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסעדת הפיל  he מסעדת הפילhe מסעדת הפילמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;
 
פסלי הפילים
מסעדת הפיל הייתה מסעדה בפינת הרחובות בני אפרים ומשה סנה, בפאתי שכונת נאות אפקה בתל אביב.
היסטוריה

המסעדה הוקמה בידי משה אגסי ב-1965. אגסי, יליד פולין, רכש קרקע בשטח של 4.7 דונם ב-1948, בעת שהאזור נחשב לאזור נידח בפאתי המושבה קריית שאול, בו גרו בדואים משבט אבו כישכ. המשפחה עברה למקום עוד בטרם הושלמה בניית הבית, והתגוררה בתחילה באוהל. ב-1965 פתח אגסי את המסעדה, בקומה הראשונה של הבית, ובמקביל החל לטפח גן חיות קטן, זכר לתקופה בשנות ה-30 שבה עבד בגן החיות הקטן שהקים הרב מרדכי שורנשטיין. במהלך התקופה בה עבד בגן חיות זה, הגן בגופו על פיל שמחץ למוות את אחד העובדים, לאחר שהשוטרים הבריטים ביקשו לירות בפיל.
זמן קצר לאחר פתיחת המסעדה, הציב אגסי בחצר פסל גדול שפיסל בדמות פיל. הפסל היה חלול, והוצב בתוכו הגריל ששימש את המסעדה. העשן היתמר החוצה דרך ה"חדק". ברבות השנים נוספו בחצר פסלי פילים קטנים יותר, ואף חלק מהשיחים נגזמו בצורת פילים. זמן קצר לאחר פתיחת המסעדה נאלץ אגסי לסגור אותה בהוראת בית המשפט, מאחר שפעלה ללא רישיון, אך היא נפתחה מחדש. לאחר שהוקמה המסעדה, בלט הפיל למרחוק באזור השומם, וגם כיום, לאחר שהאזור נבנה ברובו, מכונה צומת הרחובות בני אפרים ומשה סנה בשם "צומת הפיל".
בנוסף לפילים, הוצבה בחצר המסעדה גם סירה בשם "גליה", שבנה אגסי לפני קום המדינה, ושמעבר לשימושיה השוטפים, שימשה גם להבאת מעפילים אל החוף, להשטת חברי "ההגנה" לאתרי אימונים נסתרים לאורך נחל הירקון, וכן לפינוי מנחם בגין מה"אלטלנה"[דרוש מקור].
בשנת 2009 אישרה הוועדה המחוזית לתכנון ולבנייה את הריסת המבנה שבו שוכנת המסעדה והקמתם של שני מגדלי מגורים בני 11 ו-8 קומות.
בשנת 2012 נסגרה המסעדה, ובדצמבר 2018 היא נהרסה.
לקריאה נוספת

יוסי גולדברג, שולה וידריך ועירית עמית-כהן (עריכה: אמירה בנימיני), תל אביב – עיר גלויה: סיור, מבט וסיפור בפינותיה הנשכחות של העיר, נתניה: הוצאות אחיאסף ואופוס, 2009, עמ' 292–293.
הערות שוליים

↑  סגרו את ה"פיל", מעריב, 20 ביולי 1966.
↑  רז סמולסקי, מסעדת הפיל בצפון ת"א תיהרס ותהפוך לפרויקט מגורים; הרווחים יחולקו בין בעלי המסעדה וחברת א.דורי, באתר TheMarker‏, 26 במאי 2009.
מוקדמות מונדיאל 1998 - אפריקה

174 נבחרות לאומיות נרשמו למוקדמות מונדיאל 1998, והתחרו על 32 מקומות בטורניר הגמר, שהיו עלייה של שמונה מקומות בהשוואה לארבעת המונדיאלים הקודמים. חידוש נוסף בטורניר היה הענקת שלוש נקודת על ניצחון במקום שתי נקודות כמו בטורנירים הקודמים. צרפת, המארחת, וברזיל, האלופה המכהנת, העפילו אוטומטית והותירו 30 מקומות לשאר הנבחרות.
לאפריקה (CAF)‏ הוקצו 5 מקומות, עליהם התחרו 38 נבחרות.
מהלך המוקדמות

מאלי וניז'ר פרשו לפני תחילת המשחקים, כך שעל 5 המקומות שהוקצו לאפריקה התחרו 36 נבחרות. המשחקים התנהלו בשני סבבים:
סיבוב ראשון: קמרון, ניגריה, מרוקו ומצרים, 4 הנבחרות הטובות ביותר לפי הדירוג העולמי של פיפ"א, העפילו אוטומטית לסיבוב הגמר. 32 הנבחרות הנותרות חולקו לזוגות ושיחקו אחת נגד השנייה בשיטת בית-חוץ. הנבחרות שניצחו בסיכום שני המשחקים העפילו לסיבוב הגמר.
סיבוב הגמר: 20 הנבחרות חולקו לחמישה בתים בני 4 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל.
מהלך המוקדמות > סיבוב הגמר > בית 1

ניגריה העפילה.
מהלך המוקדמות > סיבוב הגמר > בית 2

תוניסיה העפילה.
מהלך המוקדמות > סיבוב הגמר > בית 3

דרום אפריקה העפילה. זאיר שינתה את שמה במאי 1997 לרפובליקה הדמוקרטית של קונגו.
מהלך המוקדמות > סיבוב הגמר > בית 4

קמרון העפילה.
מהלך המוקדמות > סיבוב הגמר > בית 5

מרוקו העפילה.
הערות שוליים

↑  בוטל כיוון ששתי הנבחרות לא היו יכולות להעפיל למונדיאל בכל מקרה
מחלף גבעת שאול

| --- | --- |

 תאריך הקמה:  1998
 מיקום:  ירושלים
 כבישים במחלף:    כביש 50   כביש 333 (שדרות בן-גוריון)  שדרות ויצמן (ירושלים)
 קואורדינטות:  31°47′27″N 35°11′53″E﻿ / ﻿31.790833333333°N 35.198194444444°E﻿ / 31.790833333333; 35.198194444444
 
  (למפת ירושלים מוגדלת) מחלף גבעת שאול(למפת ירושלים רגילה) מחלף גבעת שאול(למפת הרי ירושלים רגילה) מחלף גבעת שאול(למפת הרי ירושלים מוגדלת) מחלף גבעת שאול
 
מחלף גבעת שאול הוא מחלף בכניסה לירושלים המחבר את כביש 50 (כביש בגין) עם שדרות בן-גוריון (כביש 333, התוואי הישן של כביש 1).
המחלף ממוקם בקטע היוצא מהמנהרה שמתחת צומת הרחובות ויצמן – שז"ר – ירמיהו – יפו, מן המחלף ניתן לצאת רק מכיוון צפון אל שדרות בן-גוריון באמצעות גשר שעולה מן הכביש אל רחוב בן-גוריון הנמצא במפלס העליון מעל למנהרה, כמו כן ניתן לפנות משדרות בן-גוריון אל כביש בגין לכיוון צפון באמצעות גשר נוסף היורד אל הכביש.
היסטוריה

תכנון ראשוני של כביש בגין הושלם בשנת 1977, וב-1990 אושר התכונן המפרט של המקטע הראשון שלו, שכלל גם חפירה של שתי מנהרות, באורך של כ-400 מטר, מתחת לכניסה לירושלים.
מחלף גבעת שאול הוקם בקצה הצפוני של המנהרות כחיבור ישיר בין כביש בגין לכביש 1, שהסתיים בכניסה לעיר. המחלף נחנך במרץ 1998.
בשנת 2008 חובר כביש 1 ממחלף מוצא עד למחלף יגאל ידין דרך עמק הארזים כך שהמשך כביש 1 עד הכניסה לעיר הפך לכביש עירוני רגיל. לאחר שדרוג צומת גינות סחרוב למחלף, סומן קטע זה בתור כביש 333.
הערות שוליים

↑  "כביש  4" יחצה את ירושלים, מעריב, 8 בספטמבר 1977
↑  מנהרה באורך של 400 מטר תיחפר בכניסה לירושלים, מעריב, 29 באוגוסט 1990
אבי פוזן, חיסכון של שלושה מיליון, כל העיר, 2 בפברואר 1990
↑  גשר מינפתוח (ליפתא) בכניסה לירושלים נפתח לתנועה, באתר גלובס, 9 במרץ 1998
| 0 | 1 | 2 |
| --- | --- | --- |
| הקודם: מחלף קריית משה | מחלפים בכביש 50 | הבא: מחלף גולדה מאיר |
מפלגת הכלב בעל שני הזנבות

| --- | --- |

 מדינה:  הונגריה
 מנהיגים:  גרגיי קובאץ' 
 תקופת הפעילות:  2006–הווה (כ־18 שנים) 
 מטה:  סגד 
 mkkp.hu
 
מפלגת הכלב בעל שני הזנבות (בהונגרית: Magyar Kétfarkú Kutya Párt; ראשי תיבות: MKKP) היא מפלגה הונגרית היתולית שנוסדה בעיר סגד בשנת 2006 אך נרשמה כמפלגה באופן רשמי בשנת 2014. העשייה המרכזית של המפלגה היא אמנות רחוב - גרפיטי, סטנסילים ופוסטרים שונים הלועגים באופן פרודי לאליטה הפוליטית.
פעילות פוליטית

במהלך הבחירות המקומיות והכלליות נקראו כל המועמדים אישטוון נוג' (מקביל לשם הפיקטיבי ג'ון דו באנגלית). השם נבחר מכיוון שנוג' הוא שם המשפחה הנפוץ ביותר בהונגריה, ואישטוון הוא השם הפרטי הנפוץ ביותר. המפלגה לא הייתה רשומה באופן רשמי עד לשנת 2014, אולם היא התכוונה להשתתף בבחירות של 2006. המפלגה התחייבה לדברים הבאים: חיי נצח, שלום עולמי, יום עבודה אחד בשבוע בלבד, שתי שקיעות ליום (בצבעים שונים), כוח משיכה מופחת, בירה חינם, ומיסים נמוכים. הבטחות נוספות כללו בניית הר על המישור ההונגרי הגדול. את שלטי החוצות וקמפיין הבחירות של המפלגה היה ניתן לראות בעיקר בעיר סגד. מרבית הפוסטרים המליצו על מועמד, אישטוון נוג', אשר לו שני זנבות של כלב. בפוסטרים הופיעו כיתובים כמו "הוא כל כך חמוד, בטוח שהוא לא רוצה לגנוב".
למפלגה קשרים טובים עם מפלגה היתולית אחרת, "הדרך הרביעית", המונהגת על ידי שתי ציפורים. למרות זאת, ישנם מספר חילוקי דעות ביניהן, מכיוון שמפלגת הדרך הרביעית מתכננת לבטל את שפעת העופות, ומפלגת הכלב בעל שני הזנבות מתנגדת לכך, מאחר שהמפלגה מסכימה עם עקרונות זכויות הווירוס. ב-20 ביוני 2009 קיימה מפלגת הכלב בעל שני הזנבות (תיקרא מעתה MKKP) מול הלשכה ההונגרית המרכזית לסטטיסטיקה מחאה "כללית" שמנתה כ-300 משתתפים שתביעותיהם היו ש"מחר יהיה אתמול!", "תיראו טיפשים!", "לפרק!" ועוד.
ב-2010 הודיעו חברי המפלגה על מועמדותם לראשות העיר בודפשט. הסלוגן המרכזי שלהם היה "תנו שהכול יהיה יותר טוב!". ססמאות הקמפיין של המפלגה כללו את הסלוגנים הבאים: "יותר הכל, פחות כלום!", "חיי נצח, בירה בחינם, הפחתת מיסים!" וכן "אנחנו מבטיחים הכל!". המועמד לראשות העיר, הסטנדאפיסט דניאל מוגאץ' (Dániel Mogács), בלט ב-Erzsébetváros (District VII, Budapest)‎ וביצע מספר פעולות מעוררות מודעות במהלך הקמפיין, שכללו ראיון סוריאליסטי עם מגישת החדשות אולגה קלמן. למרות זאת, אף לא אחד ממועמדי המפלגה הצליח לאסוף את מספר ההמלצות הנדרש על מנת להשתתף בבחירות. לפי התוכנית הכלכלית המפורטת של MKKP, המפלגה התכוונה לפתח את תחנת החלל של סגד ולהפוך אותה לנמל חלל בין-כוכבי. כמו כן כללה התוכנית הכלכלית אלמנטים סביבתיים כגון תיקון החור באוזון ויצירת מינים חדשים שיחליפו את הזנים הנכחדים. בנוסף לאלו התכוונה המפלגה לקיים קשרי מסחר עם ישויות חוצניות ולהקים מסעדה הונגרית על המאדים על מנת לשפר את תדמיתה של המדינה.
מפלגה רשמית

ב-2013 ניסתה המפלגה להשלים את הליך הרישום הרשמי, אותו חוק הבחירות החדש הפך להכרחי, במטרה להתחיל הקמפיין שלה. ההרשמה נדחתה בתחילת 2014 בטענה שהמפלגה מזלזלת ו"מהתלת". ביולי 2014 פסק בית המשפט העליון שלא קיימות התנגדויות לרישום המפלגה ושהליך הרישום יכול להימשך. MKKP הפכה למפלגה רשמית בספטמבר 2014, 16 דקות בלבד לפני המועד האחרון להצגת המועמדים לבחירות המקומיות של 2014. משום כך נמנעה השתתפות המפלגה בבחירות.
ביוני 2015 מפלגת פידס השיקה כרזת תעמולה שמתייחס למשבר ההגירה המתעצם באירופה. על שלטי החוצות שלהם נאמר, בין היתר, "אם אתה נכנס להונגריה, אתה לא יכול לקחת את העבודות של ההונגרים!". בתגובה הMKKP והVastagbőr blog (בלוג עור עבה) קראו במשותף ל"קמפיין אנטי-אנטי הגירה" ואספו יותר מ-33 מיליון פורינט (פי עשרה מהסכום הצפוי) מתומכים. המטרה הייתה להפיץ בסביבות 800 שלטי חוצות עם סלוגן אירוני בהונגרית ובאנגלית כקריקטורה למסר של הממשלה. כרזות כמו "מצטערים בשם ראש הממשלה שלנו" ו"תרגישו חופשי לבוא להונגריה, אנחנו כבר עובדים באנגליה!".
הפעם הראשונה שבה נרשמה תמיכה של 1% בקרב הציבור ההונגרי בKKP הייתה ב-4 בפברואר 2016. המפלגה הייתה מעורבת מאוד במהלך הקמפיין שנגע לסוגיית מכסת הזרים לשנת 2016. היא לעגה להודעות ולביטויים שהממשלה הפיצה נגד הגירה. המפלגה הוציאה 100,000 יורו שנאספו מ-4,000 אנשים בתרומה למען כרזות שנשאו סלוגנים כגון: "האם ידעת שיש מלחמה בסוריה?", "האם ידעת שמיליון הונגרים רוצים להגר לאירופה?", "האם ידעת? עברייני השחיתות לרוב הם הפוליטיקאים?" ו"האם ידעת? במהלך האולימפיאדה הסכנה הגדולה ביותר למשתתפים הונגרים באה ממתחרים זרים". גרגיי קובאץ', יו"ר המפלגה, אמר ל-BBC: "[...] מה שאנחנו יכולים לעשות זה לפנות למיליוני ההונגרים שמאוכזבים ומבואסים מהקמפיין של הממשלה. אנחנו רוצים שהם ידעו שהם לא לבד". מאחר שהמפלגה קראה לציבור להצביע בפתקים פגומים, 6% מההצבעות היו בפתק פגום.
זמן קצר לפני משאל העם, המפלגה אפשרה הורדת אפליקציה מהאתר שלה. שימושה של האפליקציה, "הצבע בפתק פסול", הוא לצלם תמונה של הקול הפסול ולפרסם אותה. MKKP קיבלה קנס של 832,000 פורינט הונגריים על ששחררה את האפליקציה וכיוון שפרסמה פתקי הצבעה בלתי חוקיים (על אף שהאפליקציה העלתה אותם באופן אנונימי).
אמנות רחוב

לאחרונה הפגינה המפלגה תמיכה נמרצת בחופש הביטוי ובחופש האמנות. את העמדה הזאת ביטאה המפלגה באמצעות סלוגנים פוליטיים שנכתבו על הקירות והדבקת פוסטרים בסגד. הפעולות העיקריות של המפלגה הן אמנות רחוב - גרפיטי, סטנסיל ומגוון כרזות. הם לעיתים קרובות הומוריסטיים.
מיכאל השני, קיסר האימפריה הביזנטית

מיכאל השני (משמאל, מזוקן) ובנו תיאופילוס על מטבע סולידוס ביזנטי
מיכאל השני (ביוונית: Μιχαήλ Β', Τραυλός; המגמגם) (770–829) היה קיסר ביזנטיון ושליטה בין השנים 820 עד 829 ומייסדה של השושלת האמורית.
מיכאל נולד באמוריון (Amorium) שבפריגיה באסיה הקטנה למשפחה ענייה והצטרף לצבא הביזנטיני כחייל פשוט. הצטיינותו העלתה אותו למשרת מפקד משמר הארמון. מיכאל סייע ללאון החמישי לעלות לכס הקיסר בשנת 813, אך בדצמבר שנת 820, כאשר נתגלה קשר לרצח הקיסר, נאשם מיכאל במעורבות בקשר, נאסר ונדון למוות. לפני שהוצא גזר דינו לפועל, רצחו חלק משותפיו לקשר את לאון החמישי בכנסיית איה סופיה ומיכאל הוכתר על-ידם לקיסר.
במהלך תקופת שלטונו בין השנים 822–824 לחם מיכאל באחיו הגנרל תומאס, שתבע את השלטון לעצמו. במחלוקת בין האיקונוקלסטים לשמרנים, שביקשו לשמר אלמנטים של עבודת האלילים בנצרות, נטה מיכאל לעמדת האיקונוקלסטים, אך נזהר מלהכריע בסוגיה. בתקופת שלטונו איבדה האימפריה הביזנטית את כרתים לערבים, שהחלו גם במתקפה על סיציליה.
משאבת דיפוזיה

משאבת דיפוזיה
משאבת דיפוזיה היא סוג של משאבת ואקום. המשאבה משתמשת בסילון של שמן הזורם במהירות גבוהה על מנת לנתב את מולקולות הגז החוצה דרך צינור הפליטה. המשאבה מאפשרת לקבל ואקום עם לחץ של עד  \ 10^{-6} טור. החיסרון של משאבה זאת הוא בזרימה חוזרת של שמן לתוך תא הוואקום ולכן היא אינה משמשת כאשר נחוצה סביבת ואקום נקייה. על מנת להתגבר על חיסרון זה ניתן להשתמש במלכודות קרות, אך זה מוריד את יכולת השאיבה.
מיצי לבלב

| --- | --- |
 שיוך:  מיצי עיכול, הפרשות, ישות אנטומית מסוימת 
 היווצרות:  לבלב 
 תיאור ב:  המילון האנציקלופדי ברוקהאוס ואפרון 
 מזהים
 FMA:  62973 
 קוד MeSH:  A12.200.567 
 מזהה MeSH:  D010189 
 מערכת השפה הרפואית המאוחדת:  C0030296 
 
מיצי לבלב (באנגלית: Pancreatic juice) הם נוזלים המופרשים על ידי הלבלב, המכילים מגוון אנזימים, כולל טריפסינוגן, כימוטריפסינוגן, אלסטאזה, קרבוקסיפפטידאז, ליפאז לבלבי, נוקלאז ועמילאז. הלבלב ממוקם באזור הקרביים, ומהווה חלק עיקרי במערכת העיכול ונחוץ עבור תהליך עיכול תקין ולהטמעה לאחר מכן של חומרים מקרו-נוטריאנטים הנדרשים למחיה.
מיצי לבלב הם אלקליים באופיים בשל הריכוז הגבוה של יוני ביקרבונט. ביקרבונט מועיל בנטרול חומצת הקיבה החומצית, ומאפשר שינויים אנזימאטיים יעילים.
הפרשת מיצי הלבלב מווסתת בעיקר על ידי ההורמונים סקרטין והכולציסטוקינין, המיוצרים על ידי דפנות התריסריון, ועל ידי פעולת עצבוב אוטונומי.
שחרור הורמונים אלה לדם מגורה על ידי כניסת עיסה (chyme) חומצית מהקיבה לתריסריון.
הפרשת הלבלב היא תמיסה מימית של ביקרבונט שמקורו בתאי הצינור והאנזימים שמקורם בתאי האצינרים. הביקרבונט מסייע לנטרול החומציות הנמוכה של העיסה המגיעה מהקיבה, ואילו אנזימי העיכול מסייעים בפירוק החלבונים, השומנים והפחמימות להמשך עיבוד וספיגה במעי.
מיצי לבלב מופרשים בתריסריון דרך פטמה (Papilla) בדפנות התריסריון. לחלק מהאנשים יש גם צינור נוסף, הנקרא צינור הלבלב המשני (Accessory Pancreatic Duct), אשר עשוי להיות תפקודי (כלומר, גם הוא מרוקן את הפרשות הלבלב האקסוקריניות לתוך התריסריון) או שאינו תפקודי.
הערות שוליים

↑  Mellanby, J. (1926-06-22). "The secretion of pancreatic juice". The Journal of Physiology. 61 (3): 419–435. doi:10.1113/jphysiol.1926.sp002304. ISSN 0022-3751. PMC 1514823. PMID 16993803.
מוקדמות מונדיאל 2002 - אירופה

199 נבחרות לאומיות נרשמו למוקדמות מונדיאל 2002, והתחרו על 32 מקומות בטורניר הגמר. קוריאה הדרומית ויפן, המארחות, וצרפת, האלופה המכהנת, העפילו אוטומטית והותירו 29 מקומות לשאר הנבחרות.
לאירופה (אופ"א) הוקצו 14.5 מקומות, מתוכם אחד לאלופה צרפת ועל 13.5 המקומות האחרים התחרו 50 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת אסיה.
מהלך המוקדמות

50 הנבחרות האירופיות שהתחרו על 13.5 מקומות חולקו לחמישה בתים בני 6 נבחרות כל אחד ולארבעה בתים בני 5 נבחרות כל אחד, ובסך הכל לתשעה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל. הנבחרת שסיימה במקום השני בבית 2 הוגרלה לשחק נגד נציגה מאסיה. שמונה הנבחרות האחרות שסיימו במקום השני העפילו לפלייאוף היבשתי. בשלב הפלייאוף הן חולקו לזוגות, ושיחקו אחת נגד השנייה בשיטת בית-חוץ. הנבחרות המנצחות בסיכום שני המשחקים העפילו למונדיאל.
מהלך המוקדמות > בית 1

רוסיה העפילה ישירות למונדיאל וסלובניה העפילה לפלייאוף היבשתי.
מהלך המוקדמות > בית 2

פורטוגל העפילה למונדיאל ואירלנד העפילה לפלייאוף הבין-יבשתי מול נציגת אסיה.
מהלך המוקדמות > בית 3

דנמרק העפילה למונדיאל וצ'כיה העפילה לפלייאוף היבשתי.
מהלך המוקדמות > בית 4

שוודיה העפילה למונדיאל וטורקיה העפילה לפלייאוף היבשתי.
מהלך המוקדמות > בית 5

פולין העפילה למונדיאל ואוקראינה העפילה לפלייאוף היבשתי.
מהלך המוקדמות > בית 6

קרואטיה ובלגיה העפילו למונדיאל. בלגיה גברה 2-0 על צ'כיה סיכום בפלייאוף
מהלך המוקדמות > בית 7

ספרד העפילה למונדיאל ואוסטריה העפילה לפלייאוף היבשתי.
מהלך המוקדמות > בית 8

איטליה העפילה למונדיאל ורומניה העפילה לפלייאוף היבשתי.
מהלך המוקדמות > בית 9

אנגליה העפילה למונדיאל וגרמניה העפילה לפלייאוף היבשתי. ההפסד 1 - 5 של גרמניה לאנגליה ב-1 בספטמבר 2001 היה השני שלה בלבד במהלך מוקדמות המונדיאל. קודם לכן היא השתתפה ב-61 משחקי מוקדמות, בהם עמד מאזנה על 47 ניצחונות, 13 תוצאות תיקו והפסד אחד. גרמניה היא הנבחרת היחידה שהשתתפה בלמעלה מ-20 משחקי מוקדמות והפסידה בפחות מ-3. ההפסד הקודם היה בשטוטגרט לפורטוגל במוקדמות מונדיאל 1986.
מהלך המוקדמות > פלייאוף יבשתי

| 0 | 1 | 2 | 3 | 4 |
| --- | --- | --- | --- | --- |
| 10 בנובמבר 2001 |  בלגיה | 1 - 0 |  צ'כיה | אצטדיון המלך בודואן, בריסל צופים: 39,000 |
| 10 בנובמבר 2001 |  | (סיקור) |  | אצטדיון המלך בודואן, בריסל צופים: 39,000 |
| 0 | 1 | 2 | 3 | 4 |
| --- | --- | --- | --- | --- |
| 14 בנובמבר 2001 |  צ'כיה | 0 - 1 |  בלגיה | אצטדיון ספרטה, פראג צופים: 18,996 |
| 14 בנובמבר 2001 |  | (סיקור) |  | אצטדיון ספרטה, פראג צופים: 18,996 |
בלגיה העפילה.
| 0 | 1 | 2 | 3 | 4 |
| --- | --- | --- | --- | --- |
| 10 בנובמבר 2001 |  אוקראינה | 1 - 1 |  גרמניה | האצטדיון האולימפי, קייב צופים: 83,000 |
| 10 בנובמבר 2001 |  | (סיקור) |  | האצטדיון האולימפי, קייב צופים: 83,000 |
| 0 | 1 | 2 | 3 | 4 |
| --- | --- | --- | --- | --- |
| 14 בנובמבר 2001 |  גרמניה | 4 - 1 |  אוקראינה | אצטדיון וסטפאלן, דורטמונד צופים: 52,400 |
| 14 בנובמבר 2001 |  | (סיקור) |  | אצטדיון וסטפאלן, דורטמונד צופים: 52,400 |
גרמניה העפילה.
| 0 | 1 | 2 | 3 | 4 |
| --- | --- | --- | --- | --- |
| 10 בנובמבר 2001 |  סלובניה | 2 - 1 |  רומניה | סטאדיון זה בז'יגרדום, ליובליאנה צופים: 8,500 |
| 10 בנובמבר 2001 |  | (סיקור) |  | סטאדיון זה בז'יגרדום, ליובליאנה צופים: 8,500 |
| 0 | 1 | 2 | 3 | 4 |
| --- | --- | --- | --- | --- |
| 14 בנובמבר 2001 |  רומניה | 1 - 1 |  סלובניה | אצטדיון סטיאווה, בוקרשט צופים: 24,500 |
| 14 בנובמבר 2001 |  | (סיקור) |  | אצטדיון סטיאווה, בוקרשט צופים: 24,500 |
סלובניה העפילה.
| 0 | 1 | 2 | 3 | 4 |
| --- | --- | --- | --- | --- |
| 10 בנובמבר 2001 |  אוסטריה | 0 - 1 |  טורקיה | אצטדיון ארנסט האפל, וינה צופים: 50,000 |
| 10 בנובמבר 2001 |  | (סיקור) |  | אצטדיון ארנסט האפל, וינה צופים: 50,000 |
| 0 | 1 | 2 | 3 | 4 |
| --- | --- | --- | --- | --- |
| 14 בנובמבר 2001 |  טורקיה | 5 - 0 |  אוסטריה | אצטדיון עלי סמי ין, איסטנבול צופים: 22,000 |
| 14 בנובמבר 2001 |  | (סיקור) |  | אצטדיון עלי סמי ין, איסטנבול צופים: 22,000 |
טורקיה העפילה.
מלחמת הוונדלים (439–442)

מלחמת הוונדלים (439–442) הייתה סכסוך צבאי בין האימפריה המערבית הרומית לבין הוונדלים שהתרחש במערב אזור הים התיכון. הגיבורים העיקריים בסכסוך זה היו מלך הוונדלים גאיזריק והמפקד העליון של הצבא הרומי אאטיוס.
רקע

כמה שנים לפני כן, הוונדלים בראשות גאיזריק עברו מספרד לצפון אפריקה, במהלך הכיבוש הוונדלי של אפריקה הרומית. כיבוש זה הסתיים בקיפאון, כי אף אחד מהצדדים המעורבים לא השיג את הניצחון הסופי. לבסוף, בשנת 435 הושג הסדר שלום שבו הוונדלים התרחקו מהפרובינציות הרומיות מאוריטניה טינגיטאנה, מאוריטניה קיסרינסיס ונומידיה. בתמורה, הם קיבלו את אפריקה, החלק העשיר ביותר של המחוז הרומי אפריקה פרוקונסולאריס, והסכימו למעמד הפוידרטוס של הרומאים.
המלחמה > סיבה

לאחר חתימת השלום ב-435, שאיפתו של גאיזריק ליותר כוח לא נעלמה. במהלך תקופת השלום הוא התכונן למלחמה חדשה. כשהתברר לו שאאטיוס, המפקד העליון של הצבא הרומי, נאלץ למקד את כל תשומת לבו כדי לשמור על גאליה, תחילה על ידי ניצחון על מרד בורגונדי ב-436 ולאחר מכן היה מעורב במלחמת הגותים, גאיזריק החליט שהגיע הזמן לממש את תוכניותיו.
המלחמה > כיבוש קרתגו

גאיזריק הביס את הצבא הרומי באפריקה פעמיים, פעם אחת בקרב קלמה נגד בוניפאטיוס ופעם שנייה כאשר הוא תוגבר על ידי חיילים מהמזרח, כך שבוודאי האמין מאוד בכוחותיו. כמעט בטוח שהכוחות המזרחיים חזרו הביתה עם אספאר ב-439. יתרה מכך, לא ידוע אם החיילים שבוניפאטיוס הביא לאיטליה במלחמת האזרחים כדי להתעמת עם אאטיוס נשלחו אי פעם בחזרה לאפריקה. כתוצאה מכך, ברור שגאיזריק נאלץ להתמודד עם צבא חלש באפריקה, אך צבא שניתן היה לתגבר מאיטליה אם המלחמה נגד הגותים הייתה מסתיימת בניצחון.
באמצע אוקטובר 439 גאיזריק הפר את הסכם השלום עם הרומאים בכך שפלש למחוז הרומאי ביזאקנה ללא הכרזת מלחמה. קרתגו, העיר השלישית בגודלה של הרומאים, נכבשה ב-19 באוקטובר 439 ללא כל מאבק. כתוצאה מכך נפל חלק מצי הים התיכון לידי הוונדלים. באיטליה, הידיעה הזו עוררה את הפחד הדרוש, שכן הערים רומא ונאפולי הוכנסו למצב הגנה וסיגסוולט, מפקד החיילים, נקט בצעדים לשמירה על החופים. אאטיוס וצבאו נקראו מגאליה והקיסר תאודוסיוס השני הסכים לשלוח עזרה.